
Innledning
Ut fra en helhetlig sikkerhetsmessig og politimessig vurdering av arrangementets profil og under forutsetning av at SVV sine krav imøtekommes, stiller politiet, med hjemmel i politilovens § 11, siste ledd, krav om at arrangør skal sørge for at det utarbeides planverk og beskrivelse av vakthold.
Dette dokumentet beskriver planverk og vakthold for arrangementet Tønsbergdysten Triatlon.
Planverk
Beskrivelse av arrangementet
Tønsbergdysten Triatlon er en sprint triatlonkonkurranse. Konkurransen starter med 750 meter svømming. Deretter løper man til skiftesonen, før man starter syklingen. Sykkeletappen er ca. 20 km. Når man er ferdig med syklingen, setter man fra seg sykkelen i skiftesonen, skifter, og starter løpeetappen. Løpeetappen er 5 km. Når man er ferdig med løpeetappen løper man i mål.
Arrangementet har start og målgang på Ringshaugstranda, nær den østre moloen. Svømmingen har start i vannet. Man svømmer en runde mot Furustrand camping, rundt noen bøyer og tilbake. Sykkeletappen er en runde i Slagendalen, retning Åsgårdstrand. Løpeetappen gjennomføres stort sett på sti fra Ringshaugstranda, gjennom Furustrand camping, til Vallø Kirke og tilbake. Se vedlagt løypebeskrivelse for detaljer.
Skiftesonen er et lite område på gressplenen ved østre parkering. Skiftesonen er avsperret, og kan bare brukes av deltakere. Her er et kart som viser området på Ringshaugstranda som er i bruk.
[image: ] 
Arrangementet har per dags dato ca. 70 påmeldte deltakere. Arrangøren forventer mellom 100 og 200 deltakere, og har satt et tak på 250 deltakere. Publikum er en blanding av familie og venner av deltakere, besøkende på Ringshaugstranda og folk som er interessert i triatlon som konkurranseform. Anslår publikumsmassen til å være mellom 200 og 400 personer.
Det er ingen alkoholservering eller matservering (utover drikke etter målgang). 
All rigging av området vil bli gjort søndag morgen. Sekretariatet åpner kl. 11.00. Konkurransen starter kl. 13.00. Vi antar at siste deltaker senest vil være i mål kl. 15.15. Deretter vil utstyr bli rigget ned, og området ryddet.
Risikoanalyse
Det er gjennomført en enkel risikovurdering for å vurdere hva som kan gå galt, hva som kan gjøres for å hindre det og hvordan en kan redusere konsekvensene dersom noe skjer.			
	Nr.
	Beskrivelse av risikomoment
	Sannsynlighet
1-3
	Konsekvens
1-3

	1
	Bil kjører på syklist, eller syklist kjører på bil, slik at syklist skader seg
	1
	3

	2
	Syklister kjører på hverandre, slik at syklister skader seg
	1
	3

	3
	Syklist kjører på fotgjenger eller publikum, slik at syklist eller andre skader seg
	1
	3

	4
	Syklist kjører av veien, slik at syklist skader seg
	1
	2

	5
	Deltaker får problemer i vannet og trenger bistand
	1
	3

	6
	Deltaker skader seg under løpingen
	2
	1

	7
	Utfordrende værforhold (mye regn og/eller vind)
	2
	2

	8
	Bilister som ikke tar hensyn til arrangementet, og anvisning fra funksjonærer
	1
	3


										
De fleste risikomomentene er vurdert å ha lav sannsynlighet. Arrangementet er gjennomført i 11 år, og det har ikke vært noen ulykker disse årene. 
Tiltak for å redusere risiko og begrense skadeomfang ved hendelser:
· Vakter er utplassert på kritiske punkter i løype. Se vedlegg til «Søknad om arrangement på fylkesvei» som er sendt til Statens Vegvesen.
· Alle vakter er myndige personer, og kjenner konkurranseformen godt
· Under svømmingen er det to kajakker som følger svømmerne. I tillegg er det vakter som observerer fra land.
· Røde Kors har sanitetsvakt under arrangementet. De stiller med 1 bil og 2 personer.
· Alle deltakere må være med på en obligatorisk race-brief hvor det informeres om løyper, sikkerhet og regler. Her informeres det blant annet om at det ikke er tillatt å drafte (henge på hjul på sykkeletappen), at alle trafikkregler skal følges og hva man skal gjøre hvis man får problemer i vannet.
· Vi har en såkalt løypesoper som kjører (eller sykler) etter siste utøver gjennom sykkelløypa
· Det settes ut skilt som varsler sykkelritt på hver side av det korte strekket man sykler på Åsgårdstrandsveien
· Ca. 20 av Tønsberg Triathlonklubbs medlemmer har gjennomført livredningskurs for å kunne være vakt under svømmetrening i basseng, så det er mange som kan bistå hvis noen skulle få utfordringer under svømmeetappen
· Ved utfordrende værforhold (mye regn og/eller vind) må man vurdere om det må være flere funksjonærer i sykkelløypa for å dempe fart i kritiske partier. I tillegg må det oppfordres til varsomhet på obligatorisk race-brief.
· Viktig å ha nok funksjonærer på det korte strekket man sykler på fylkesveien 
Væromslag
Triatlon er en utendørssport og gjennomføres under forskjellige værforbehold. Følgende regler gjelder i forhold til vær og væromslag:
· Hvis vanntemperatur er under 16 grader er det påbudt med våtdrakt
· Hvis vanntemperaturen er under 13 grader, kan ikke svømmeetappen gjennomføres. Da endres konkurransen til å bli en duatlon, med sykling og løping
· Hvis det er kraftig nedbør og lyn/torden må man vurdere om det er forsvarlig å gjennomføre konkurransen. Man kan utsette starten, eller avlyse arrangementet.
Beredskapsplan
Hendelser som kan oppstå er vurdert i kapittelet som beskriver risikoanalysen. I det samme kapittelet er tiltak for å redusere sannsynlighet og/eller konsekvens av hendelser beskrevet. 
Hvis uønskede hendelser oppstår må man vurdere alvorlighetsgrad. For mindre skader skal Røde Kors sanitetsbil kontaktes. Alle vakter har nummeret til sanitetspersonellet. Ved alvorlige hendelser må nødetat kontaktes umiddelbart. Lokal bistand (overvåkning, livredning) må gis inntil nødetaten er på plass. I tillegg skal Røde Kors sanitet og arrangementsansvarlig kontaktes så snart som mulig.
Hvis en deltaker ser en annen deltaker som har problemer eller utfordringer er han/hun pålagt å stoppe for å sjekke om vedkommende trenger hjelp. 
Hvis det er behov for å varsle deltakere og publikum i start/målområde/skiftesone kan man bruke mikrofon/høyttaler eller ropert. Begge deler er tilgjengelig. 
Vakter kommuniserer med Røde Kors sanitet og arrangementsansvarlig via mobiltelefon ved behov.
Kontaktpersoner
Følgende kontaktpersoner er tilgjengelig før, under og etter arrangementet:
	Rolle
	Navn
	Telefon
	Epost

	Arrangementsleder
	Paul Hallan Svendsen
	90531642
	Paul.svendsen@bouvet.no

	Leder TTK
	Henrich Henriksen
	91774669
	leder@tonsbergtri.no

	
	
	
	



Politiet stiller krav til at det SKAL pekes ut en kontaktperson hos arrangøren som er kjent med arrangementet, arrangementsområdet og planverket. Denne personen har som oppgave møte politiet dersom det skulle bli nødvendig med vår bistand under arrangementet. Vedkommende SKAL gjøres kjent med denne oppgaven og komme politiet i møte ved behov. Politiets primærkontakt for dette arrangementet er Paul Hallan Svendsen.
Hvis kontaktpersoner endres før rittet skal politiet varsles om dette, med nytt navn og kontaktinformasjon.


Tiltakskort
Tiltakskort tyveri/sabotasje
	Tiltakskort tyveri/sabotasje

	Oppgaver
	Momenter
	Ansvarlig

	Varsling/informasjon
	· Varsle politi
· Varsling til beredskapsleder
· Varsling til lokalt ansvarlig
· Etabler kontaktperson mot politi/arrangør
	Observatør/
meldingsmottaker

	Tiltak
	· Hindre uvedkommende adgang
· Sperre av åstedet (sporsikring)
· Sikre/notere vitner (navn/telefon)
· Signalement (øyenvitner)
· Vakthold
· Gjenopprett sikring av område/verdier
· Registrere skader
· Sikring av verdier/gjenstander
	Arrangementsleder

	Rapportering/etterarbeid
	· Anmeldelse
· Rapportering
· Evaluering av forløp/beredskapstiltak
· Evaluering av sikringstiltak
· Forslag til forebyggende tiltak
	Arrangementsleder





Tiltakskort personskade
	Tiltakskort personskade

	Oppgaver
	Momenter
	Ansvarlig

	Varsling/informasjon
	· Iverksett førstehjelp
· Varsle arrangementslege
· Ring ambulanse 113
· Ring politi
	Observatør/
meldingsmottaker

	Tiltak
	· Mottak av ambulanse (informere
· om hendelsesforløp)
· Sikre/notere vitner (navn/telefon)
· Skjerme berørte personer
· Ta kontakt med pårørende
· Ivareta pårørende
· Sykehusbesøk /Blomster
	Arrangementsleder

	Rapportering/etterarbeid
	· Fortsett oppfølging av berørt personell
· Evaluering av forløp/beredskapstiltak
· Evaluering av sikringstiltak
· Forslag til forebyggende tiltak
	Arrangementsleder





Tiltakskort dødsfall
	Tiltakskort dødsfall

	Oppgaver
	Momenter
	Ansvarlig

	Varsling/informasjon
	· Varsle ambulanse
· Varsle politi
· Varsling til lokalt ansvarlig/ledelse
	Observatør/
Meldingsmottaker

	Tiltak
	· Få bistand fra politi og helsepersonell
	Arrangementsleder

	Rapportering/etterarbeid
	· Oppfølging av berørte funksjonærer
	Arrangementsleder

